Sami Kontio viidenneksi kovassa seurassa (WAC 2008) - Ilmailun uutiset - FlightForum.fi
Sami Kontio viidenneksi kovassa seurassa (WAC 2008)
Aloittanut Mikko Maliniemi, Kesäkuu 8, 2008
Sami Kontio on lentänyt viidenneksi (11. kilpailijaa) kovassa seurassa Tšekin Roudnicessa käydyssä uudessa World Aerobatics Cup-kilpailussa. Vaikka Sami herrasmiehenä päästikin vielä viimeisellä kierroksella Svetlana Kapaninan niukasti edelleen, jätti hän taakseen mm. maailmanmestari Viktor Čmalin. Kilpailun voitti niin ikään maailmanmestari, Venäjän Michail Mamistov.
Kilpailu itsessään on uusi konstruktio, joka on vielä tavallaan koevaiheessa. Nyt käydyssä FAI:n alaisessa kutsukisassa lennettiin kolme tuntematonta ohjelmaa, joista viimeinen sisälsi 5 tuntematonta liikettä sekä 40 sekunnin vapaan liikkeen. Kilpailussa noudatetaan korkeimman, Unlimited-luokan sääntöjä. Tietynlaisena erikoisuutena voi pitää sitä, että kun normaalisti taitolentokisoissa tulokset tulevat hitaasti ja tätä kautta kautta kilpailut voivat olla katsojille vaikeaselkoisia ja jopa tylsiä seurattavia, tässä uudessa kilpailussa pisteet tulevat välittömästi jokaisen osallistujan lennon jälkeen. Tätä kautta yleisö pääsee, yhdessä mm. isoilta screeneiltä näytettävien "inplane-kuvien" kanssa, paremmin perille kilpailun kulusta. Ensi vuonna World Aerobatic Cup on tarkoitus laajentaa viiden osakilpailun sarjaksi.
Lisää kilpailusta täältä:
http://www.aerobaticcup.com/
Missäs päin Kontio konettaan pitää?
Ihan sillä että mulla on 2 polttislennokkia mallia CAP-21, ja tuo 232 on käynyt mielessä useasti... Vois vakoilla
Tämän mukaan EFHV.
Hyvä Sami! Ja hyvä sukunimikin..
http://www.unlimited.fi/ on herran sivusto josta löytyy erittäin hienoja kuvia, oldies osastossa Tolvasen Lassin ja kovasti epäilisin noiden uudempien kuvien olevan erään tälläkin foorumilla vaikuttavan käsialaa